CELEX: 62020CN0507
Language: bg
Date: 2020-10-08 00:00:00
Title: Дело C-507/20: Преюдициално запитване от Pécsi Törvényszék (Унгария), постъпило на 8 октомври 2020 г. — FGSZ Földgázszállító Zrt./Nemzeti Adó- és Vámhivatal Fellebbviteli Igazgatósága

25.1.2021   
            
            
               BG
            
            
               Официален вестник на Европейския съюз
            
            
               C 28/16
            
         
      Преюдициално запитване от Pécsi Törvényszék (Унгария), постъпило на 8 октомври 2020 г. — FGSZ Földgázszállító Zrt./Nemzeti Adó- és Vámhivatal Fellebbviteli Igazgatósága
      (Дело C-507/20)
      (2021/C 28/24)
      Език на производството: унгарски
      
         Запитваща юрисдикция
      
      Pécsi Törvényszék
      
         Страни в главното производство
      
      
         Жалбоподател: FGSZ Földgázszállító Zrt.
      
         Ответник: Nemzeti Adó- és Vámhivatal Fellebbviteli Igazgatósága
      
         Преюдициален въпрос
      
      Предвид в частност точка 63 от заключението на генералния адвокат по дело Biosafe — Indústria de Reciclagens (C-8/17), както и точка 27 от решение Di Maura (C-246/16) и точка 36 от решение T-2 (C-396/16), а също и това че държавите членки не могат да събират като ДДС данък, надхвърлящ действително полученото от доставчика на стоката или услугата във връзка със съответната доставка, в съответствие ли е с основните принципи на пропорционалност, на данъчна неутралност и на ефективност практика на държава членка, при която позовавайки се на действието ex tunc на намаляването на данъчната основа в случай на окончателно неплащане съгласно член 90, параграф 1 от Директивата за ДДС (1), тази държава членка изчислява определения от нея общ петгодишен давностен срок, в който е възможно да се намалява данъчната основа, от момента на първоначалната доставка на стоки, а не от момента, в който съответното вземане е станало несъбираемо, и позовавайки се на изтичането на този давностен срок, лишава добросъвестното данъчнозадължено лице от правото му, в случай на окончателно несъбираеми вземания, на намаляване на данъчната основа, в хипотеза, при която между момента, в който е извършена доставката на стоки, и момента, в който вземането е станало окончателно несъбираемо, може да са изминали няколко години и при която към момента, в който вземането е станало окончателно несъбираемо, правната уредба на държавата членка не е допускала, в разрез с общностното право, намаляване на данъчната основа в случай на окончателно несъбираеми вземания?
      
         (1)  Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, 2006 г., стр. 1, Специално издание на български език, 2007 г., глава 9, том 3, стр. 7).